Source: https://sala.sk/clanok/kolaudacne-rozhodnutie-svb-kukucinova-sala
Timestamp: 2020-06-01 15:46:27+00:00

Document:
Kolaudačné rozhodnutie - SVB Kukučínova, Šaľa | MESTO ŠAĽA
publikované: 07.05.2020 - 11:04 // aktualizácia: 07.05.2020 - 11:05 // zobrazené: 180
Kolaudačné rozhodnutie - SVB Kukučínova, Šaľa
Mesto Šaľa, ako vecne a miestne príslušný stavebný úrad podľa § 117 zákona č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov (ďalej len "stavebný zákon"), v kolaudačnom konaní preskúmal podľa § 81 stavebného zákona návrh na vydanie kolaudačného rozhodnutia, ktorý dňa 10.01.2020 podali
(ďalej len "navrhovateľ") a na základe tohto preskúmania podľa § 82 stavebného zákona a § 20 vyhlášky č. 453/2000 Z. z., ktorou sa vykonávajú niektoré ustanovenia stavebného zákona, v nadväznosti na § 32, § 46 a § 47 zákona č. 71/1967 Zb. o správnom konaní v znení neskorších predpisov (ďalej len „správny poriadok“)
zmenu dokončenej stavby
(ďalej len "stavba") na ul. Kukučínovej v Šali, na pozemku register "C" parc. č. 867, v katastrálnom území Šaľa, na účely skvalitnenia podmienok bývania v bytovom dome.
Na stavbu bolo vydané stavebné povolenie Mestom Šaľa pod č. 12035/2019/SU/2100 dňa 28.05.2019, ktoré sa stalo právoplatným a vykonateľným dňa 01.07.2019.
Na bytovom dome súp. č. 537 boli realizované predsadené lodžie prefabrikovaného typu, na zadnej fasáde objektu.
Pôvodné balkóny v počte 12 ks s oceľovým zábradlím s výplňou z tvrdeného skla boli odstránené.
Namiesto pôvodných balkónov sa osadili prefabrikované betónové predsadené lodžie v počte 12 ks, rozmerov 3600 x 1450 mm, s plnými betónovými zábradliami výšky 1100 mm, lodžie boli vytvorené spájaním žb prefabrikátov a kotvené cez dilatáciu do obvodových stien.
Pri miestnom zisťovaní v kolaudačnom konaní neboli na stavbe zistené nedostatky. Stavba bola uskutočnená podľa dokumentácie overenej v stavebnom konaní.
Vlastníci bytov a nebytových priestorov bytového domu súp. č. 537/19 a 21 Šaľa
V priebehu kolaudačného konania námietky účastníkov konania neboli vznesené.
Dňa 10.01.2020 podal navrhovateľ návrh na vydanie kolaudačného rozhodnutia na horeuvedenú stavbu; uvedeným dňom bolo začaté kolaudačné konanie.
Stavebný úrad oznámil začatie kolaudačného konania známym účastníkom konania a dotknutým orgánom a organizáciám Keďže sa jedná o konanie s veľkým počtom účastníkov konania, oznámil tunajší úrad začatie konania podľa § 26 správneho poriadku verejnou vyhláškou. Na prerokovanie návrhu súčasne nariadil ústne pojednávanie spojené s miestnym zisťovaním na 25.02.2020, o jeho výsledkoch bol spísaný záznam.
V oznámení o začatí kolaudačného konania stavebný úrad upozornil účastníkov a dotknuté orgány, že námietky a stanoviská môžu uplatniť najneskoršie pri ústnom pojednávaní, inak že sa na ne neprihliadne.
Inšpektorát práce Nitra pod č. OBOZP/ROZ/2020/1555 zo dňa 29.01.2020 oznámil neúčasť na kolaudačnom konaní.
Okresný úrad Šaľa, odbor starostlivosti o životné prostredie vydal vyjadrenie podľa § 99 ods. 1 písm. b) bod 5 zákona o odpadoch pod č. OU-SA-OSZP-2020/001128-2 dňa 13.01.2020, v ktorom ku kolaudácii stavby zaujal kladné stanovisko.
Stavebný úrad zahrnul stanoviská a požiadavky dotknutých orgánov a organizácií požadovaných osobitnými predpismi do podmienok tohto rozhodnutia.
V konaní bolo zistené, že stavba bola uskutočnená podľa predloženej projektovej dokumentácie a vyhovuje technickým požiadavkám, ktoré sú určené vyhláškou č. 532/2002 Z. z., ktorou sa ustanovujú podrobnosti o všeobecných technických požiadavkách na výstavbu a o všeobecných technických požiadavkách na stavby užívané osobami s obmedzenou schopnosťou pohybu a orientácie. Skutočné vyhotovenie stavby a jej užívanie nebude ohrozovať verejné záujmy.
Ku kolaudácii stavby boli predložené: kópia stavebného povolenia, protokol o odovzdaní a prevzatí stavby, bola predložená overená projektová dokumentácia, kópia dokladov o spôsobe naloženia so stavebným odpadom, certifikáty výrobkov, stavebný denník; vyjadrenia, súhlasy, stanoviská dotknutých orgánov a doklad o zaplatení správneho poplatku.
Správny poplatok podľa zákona č. 145/1995 Z. z. o správnych poplatkoch v znení neskorších predpisov, podľa Položky 62a, písm. c) bod č. 2 vo výške 50.00 € bol zaplatený dňa 10.01.2020.
Vlastníkom bytov a nebytových priestorov bytového domu súp. č. 537/19 a 21, ul. Kukučínova v Šali, na pozemku register "C" parc. č. 867 v k. ú. Šaľa:
(na vyvesenie)
Ing. Ján Noga, PRONOX, Hviezdoslavova č. 46/15, 965 01 Žiar nad Hronom

References: § 117
 § 81
 § 82
 § 20
 § 32
 § 46
 § 47
 § 26
 § 99